देशभक्ति गीत
देशभक्ति गीत ऐसे गीत हैं जिनमें राष्ट्रीयता की भावना का रस निहित हो। प्रायः देश पर विकट समस्या आने पर या राष्ट्रीय सुधारों के लिये इन गीतों का प्रयोग किया जाता है। इससे देशवासियों में राष्ट्रीयता की भावना जागृत होती है। राजनीति, खेल, अन्तर्राष्ट्रीय स्तर के कार्यक्रम और राष्ट्र पर आधारित चलचित्र इत्यादि में इन गीतों का प्रयोग आम बात है। कई भारतीय कवियों ने देशभक्ति गीतों की रचना की है। सुमित्रानंदन पंत की जय जन भारत, कवि प्रदीप की ऐ मेरे वतन के लोगों, तथा गिरिजाकुमार माथुर की हम होंगे कामयाब उपकार ( मेरे देश की धरती सोना उगले उगले हिरा मोती) इत्यादि प्रचलित हैं।
एगुक्गा
"एगुक्गा" (हांगुल: 애국가; हंजा: 愛國歌; ; हिन्दी: "देशभक्ति गीत") दक्षिण कोरिया का राष्ट्रगान है। यह १८९६ के आसपास लिखा गया था। गीत का सटीक मूल अज्ञात है, लेकिन वर्तमान आधिकारिक संस्करण १५ अगस्त १९४८ को स्थापित किया गया था।